Maykl Jeksonning ranchosi kimoshdi savdosiga qo‘yildi

Amerikalik marhum xonanda Maykl Jeksonning Neverland nomli ranchosi kimoshdi savdosiga qo‘yildi, deb xabar bermoqda “RBK”. Kaliforniyada 2,7 gektar maydonni egallagan majmuaning narxi 100 million dollarga baholanmoqda.

Mulk kimoshdi savdosiga yangi — Sycamore Valley Ranch nomi bilan qo‘yildi. Ranchodan avval o‘rnatilgan attraksionlar, shuningdek ba’zi jonivorlar olib ketilgan. Temir yo‘l va stansiya esa saqlangan.
Ranchoda mehmonlar uchun ikkita uy, basseyn, basketbol maydonchasi va tennis korti bor. Jeksonning o‘zi ushbu joyni 19,5 million dollarga sotib olib, bu yerda 15 yildan ortiq yashagan.